《落叶》
清代·孙志祖

秋霜一下众林萎，叶落成堆未扫时。流水年华人易感，辞柯消息鸟先知。

小园竹径风声寂，远树柴门日影移。莫道婆娑生意尽，凭阑点笔好题诗。

作者简介：（1736—1800）浙江仁和人，字诒榖，亦作颐谷，号约斋。乾隆三十一年进士，授刑部主事，升郎中，擢监察御史，辞官归里。读书必释其疑。作《家语疏證》以破王肃之伪，辑《风俗通》佚文，撰《后汉书补正》以蒐谢承之佚，又有《文选李注补正》、《文选理学权舆补》、《读书脞录》、《颐谷吟稿》。